2 Corinthians 3
I trat c'ac' n-tu q'uisic1 Are xin bij ile chiwe, mok 'o i quiqui bij na chi xa u cojic in 'ij yin, quin 'an tan chic chiwach. Weta'am je 'o jujun c'utunel que upon iwu', cuc'am i qui wuj cojbal re qui 'ij chiwach, man cacaj que i c'ulaj na iwu'. Yin n-in ta queje pacha ique; n-tu chac quin c'ut jun wuj chiwach; xak n-ta wuj quin tz'onoj chiwe yix, cojbal re in 'ij chiquiwach i winak pa tak tinimit. 2 N-tu chac i wuj-le chwe, man yix ix are in wuj; ni'pa u 'anom i Dios chiwe, lic tz'ibtal pin c'ux. Xak conojel i winak quix quilo; quix qui takej pacha ca 'ani che jun wuj ca takex u wach. 3 Lic ca 'alijinic chi yix ix pacha jun cárta tz'ibtal rumal i Crísto chi quin c'ut chique i winak; xui-ri, n-are ta ru' tínta ix tz'ibtal wi, xa are ru' u Tewal i Dios c'aslic ix tz'ibtal wi. I tz'ib-le chi u 'anom, n-'antal ta chuwach abaj (pacha i ujer 'atbal tzij); wo'or piqui c'ux i winak u tz'ibam wi.
4 Lic cul in c'ux che i Dios rumal i Crísto, chi katzij ile, 5 man xa are i Dios cu ya chake coj tiqui chu 'anic u chac ire. We to' katuquel yoj, mi xa ta jubi'-i coj tiqui chu 'onquil. 6 Are ire xu ya chake ronojel wach i rajwaxic che u chac re i c'ac' laj trat. I ujer trat, xa are jun tzij tz'ibtalic, xa are jun 'atbal tzij piquiwi i winak. Xui-ri, wo'or are i trat c'ac' are i u Tewal i Dios ca chacun pa ka c'ux. I ujer trat xu petsaj i camic pakawi; i c'ac' laj trat cu petsaj i u Tewal i Dios pakawi, yabal re i c'aslemal chake.
7 I ujer trat chi u yom i Dios che i mam Moises, tz'ibtal can chuwach abaj; are xu jach che i mam Moises, i nim laj u chomal i Dios xwalch'in che i mam Moises y lic xcanaj che. Te'uri i aj Israel n-xqui ch'ij tu takexic i u chomal i Dios che u palaj i mam Moises, tupu coq'uil xchup che. I ujer trat-le, nim i u chomal i Dios ruc'am lok, xui-ri, xa xu petsaj i camic pakawi. 8 Nim i u chomal i Dios ruc'am, péro mas nim ni u chomal ca pe pakawi rumal i u Tewal i Dios chi uc'anel re i trat c'ac'. 9 I ujer trat lic nim i u chomal i Dios ruc'am, tupu xu petsaj i camic pakawi; xui-ri, mas nim na 'uri i u chomal i Dios ruc'am i tzij c'ac' chi coj u yijba oj 'utz chuwach i Dios. 10 I ujer trat chi chom te'ek, n-chom ta chic chuwach i trat c'ac' chi mas lic nim u chomal. 11 I ujer trat, tupu xa 'atal u 'ij, nim i u chomal i Dios ruc'am, xui-ri mas nim ni u chomal i trat c'ac' chuwach i jun-le, man que'e 'ij sak chirij.
12 Lic cul ka c'ux che ile, chi n-tu q'uisic, rumal-i co ka c'ux chu bixquil wach i trat c'ac'. 13 N-tu chac caka 'an pacha xo'on i mam Moises ujer; ire xu ch'uk u palaj ru' jun c'ul man n-craj taj we ca 'iltaj cumal i aj Israel are ca chup u chomal i Dios che. Man i chomal-le, n-naj taj cu ch'ijo. 14 Xui-ri, i aj Israel, n-xqui ta tu be ile, (chi xa 'atal u 'ij i trat-le). Xak c'a are 'o wi wo'or, n-quiqui ta tu be ile. C'a are 'o wi wo'or, are cacajlaj i ujer trat, xui che i tzij-le quiqui coj wi u 'ij; que'el chique junam ru' pacha ch'uktal qui wach ru' c'ul. I pacha c'ul-le, n-quel ta che qui wach we ne te re i Crísto. 15 C'a are je 'o wi wo'or; are cacajlaj i tzij chi u tz'ibam can i mam Moises, que'el chique pacha jun c'ul u ch'ukum i qui nojbal. 16 Xui-ri, we 'o junok chique cu jach rib che i Kajwal, i c'ul-le quelsax 'uri che, chi u ch'ukum u nojbal. 17 Are i Kajwal-le chi xin bij, are u Tewal i Dios. Jun, we 'o u Tewal i Kajwal ru', 'elnak chic 'uri chi sak. 18 Konojel yoj, n-ch'uktal ta chic i ka palaj; oj queje chic pacha jun espej, chi ca 'alijin u chomal i Kajwal chake; coq'uilal coj jalwachixic c'a coj majaw na pacha i Kajwal. Ile ca 'ani chake rumal i Kajwal, chi are u Tewal i Dios.
Copyright information for `ACRACC
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
ESVGen 1
This shows how to quickly lookup a passage.
NIVESVKJVGen 1
Looking up a passage in three different translations is also easy.
ESVbrother
This asks STEP to search for the Greek word for 'brother' and show the results in the ESV.
NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.
ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.
KJVWHNUJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
© Tyndale House, Cambridge, UK - 2018